Document ID: 32008R1220

Title and Content:
ΚΑΝΟΝΙΣΜΌΣ (ΕΚ) αριθ. 1220/2008 ΤΗΣ ΕΠΙΤΡΟΠΉΣ της 8ης Δεκεμβρίου 2008 σχετικά με την τροποποίηση του κανονισμού (ΕΚ) αριθ. 950/2006 για τον καθορισμό, για τις περιόδους εμπορίας 2006/07, 2007/08 και 2008/09, των λεπτομερειών εφαρμογής για την εισαγωγή και το ραφινάρισμα προϊόντων του τομέα της ζάχαρης στο πλαίσιο ορισμένων δασμολογικών ποσοστώσεων και προτιμησιακών συμφωνιών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 148 παράγραφος 1 σε συνδυασμό με το άρθρο 4, Εκτιμώντας τα ακόλουθα: (1) Σύμφωνα με τον κανονισμό (ΕΚ) αριθ. 1217/2008 του Συμβουλίου, της 8ης Δεκεμβρίου 2008, για την τροποποίηση του παραρτήματος I του κανονισμού (ΕΚ) αριθ. 1528/2007 προκειμένου να προστεθεί η Δημοκρατία της Ζάμπιας στον κατάλογο των περιφερειών ή των κρατών που έχουν συνάψει συμφωνίες (2), η Δημοκρατία της Ζάμπιας καθίσταται μία από τις χώρες δικαιούχους των πρόσθετων δασμολογικών ποσοστώσεων ζάχαρης ΣΟΕΣ που αναφέρονται στο κεφάλαιο VΙΙΙα του κανονισμού (ΕΚ) αριθ. 950/2006 της Επιτροπής (3). (2) Ως εκ τούτου, ο κανονισμός (ΕΚ) αριθ. 950/2006 πρέπει να τροποποιηθεί αναλόγως. (3) Ο κανονισμός (ΕΚ) αριθ. 1217/2008 αρχίζει να ισχύει την ημέρα της δημοσίευσής του. Για να μπορέσουν οι επιχειρηματίες να υποβάλουν αιτήσεις πιστοποιητικών εισαγωγής ζάχαρης καταγωγής της Δημοκρατίας της Ζάμπιας στο πλαίσιο των πρόσθετων δασμολογικών ποσοστώσεων ζάχαρης ΣΟΕΣ από την ημερομηνία αυτή, ο παρών κανονισμός πρέπει να αρχίσει να ισχύει την ημέρα της δημοσίευσής του. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 950/2006 τροποποιείται ως εξής: 1. Στο άρθρο 31α, η πρώτη περίπτωση αντικαθίσταται από το ακόλουθο κείμενο: «- Κομόρες, Μαδαγασκάρη, Μαυρίκιος, Σεϋχέλλες, Ζάμπια, Ζιμπάμπουε 75 000 τόνοι» 2. Στο παράρτημα I, στο τμήμα «Αύξοντες αριθμοί για πρόσθετη ζάχαρη ΣΟΕΣ» η γραμμή που αφορά τον αύξοντα αριθμό 09.4431 αντικαθίσταται από τα εξής: Τρίτη χώρα Αύξων αριθμός «Κομόρες, Μαδαγασκάρη, Μαυρίκιος, Σεϋχέλλες, Ζάμπια, Ζιμπάμπουε 09.4431» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Δεκεμβρίου 2008.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 13
1360
2519
614
4314
2450
3156
4416

EuroVoc IDs (Expanded): 13
1360
2519
614
4314
2450
3156
4416

Dataset Source: meu

Split: train